Foto:Reuters Belarus prezidenti Aleksandr Lukashenko va Ukraina prezidenti Pyotr Poroshenko Chernobil AESda yuz bergan avariyaning 31 yilligiga bag‘ishlangan tadbirlar doirasida uchrashishdi. Ikki davlat yetakchisi atom stansiyasiga va uning atrofida joylashgan obektlarga tashrif buyurishdi. Uchrashuv davomida Lukashenko Poroshenkoni hech kim Belarusni Ukrainaga qarshi jangga torta olmasligiga ishontirdi. "Biz uchun, mening bunga ishonchim komil, Ukraina-Belarus chegarasi do‘stlik, yaxshi qo‘shnichilik, ishonchli hamkorlik, tinchlik chegarasi bo‘lgani va hamisha shunday bo‘lib qolishi juda muhimdir. Men ta’kidlamoqchimanki, hech kim hech qachon Belarusni Ukrainaga qarshi jangga torta olmasligi xususida Belarus prezidentidan qat’iy va’da oldim", deb aytdi Poroshenko.